Raport MCV noiembrie 2018

**13 noiembrie 2018**

**COMUNICAT**

**Biroul de informare şi relaţii publice este abilitat să aducă la cunoştinţa opiniei publice următoarele:**

Conducerea Parchetului de pe lângă Înalta Curte de Casație și Justiție a luat act de concluziile şi recomandările cuprinse în Raportul MCV, făcut public în cursul zilei de astăzi,  13 noiembrie 2018.  În acest sens,  se constată că punctul de vedere formulat de Comisia Europeană în chestiuni fundamentale precum  independenţa justiţiei, cariera magistraţilor, modificările aduse Codului penal și Codului de procedură penală este similar cu poziţia exprimată în mod constant de Ministerul Public.

Având în vedere îngrijorările reținute de Comisia Europeană în legătură cu regresul înregistrat de România în ceea ce privește  sistemul judiciar, procurorul general al Parchetului de pe lângă Înalta Curte de Casație și Justiție, domnul Augustin Lazăr, reafirmă disponibilitatea Ministerului Public de a contribui, în limita atribuțiilor specifice, la îndeplinirea recomandărilor prevăzute în Raportul MCV.